Diari Oficial de la Generalitat Valenciana


Sumari del DOGV 7004, del 16-04-2013 (2013/3414)

Notificació de la sentència dictada en el juí verbal número 1447/2011.
----------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3414


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 1447/2011. [2013/3414]  
Vicente Sorni Pérez, secretari judicial del Jutjat de Primera Instància número 20 de València, mitjançant este edicte faig saber que en este Jutjat se seguix el juí verbal amb el número 001447/2011, a instàncies del Consorci de Compensació d'Assegurances, representat per un procurador, contra Lupu Florentin, en el qual s'ha ordenat en el dia de la data la sentència dictada en les presents actuacions al demandat que està en parador desconegut, Lupu Florentin, l'encapçalament i la part dispositiva de la qual, literalment, diuen com seguix:  
«Sentència número 000006/2013  
María del Carmen Moreno Martínez, magistrada del Jutjat de Primera Instància número 20 d'esta ciutat, he vist les presents actuacions de juí verbal número 1447/2011, instades per l'advocat de l'Estat, en nom i representació del Consorci de Compensació d'Assegurances, contra Lupu Florentin, declarat en rebel·lia, i en atenció als següents: [...]  
  
Dispositiva  
Que estime la demanda formulada pel lletrat de l'Estat, en nom i representació del Consorci de Compensació d'Assegurances, contra Lupu Florentin, sobre la reclamació de mil cent noranta-nou euros amb seixanta-huit cèntims (1.199,68 €), indemnització satisfeta per l'organisme demandant al perjudicat José Zamora Linares, titular del vehicle Renault Scenic, matrícula V-5619-HF, com a conseqüència dels danys materials causats a este en l'accident ocorregut amb data 20 de gener de 2007 en la rotonda de l'avinguda de Blasco Ibáñez, encreuament amb el carrer de Sant Doménech, quan el vehicle Citroën Xantia, matrícula V-9417-FV, titularitat de Lupu Florentin, va interceptar la seua trajectòria per no respectar el conductor el senyal de cedir el pas que el vinculava, i condemne Lupu Florentin que pague al Consorci de Compensació d'Assegurances la quantitat de mil cent noranta-nou euros amb seixanta-huit cèntims (1.199,68 €), més l'interés legal des de la data 15 de novembre de 2007 fins al total pagament.  
  
S'imposen les costes a la part demandada.  
Contra esta sentència no es pot interposar cap recurs, per haver-se dictat en un procés verbal per raó de la quantia i no superar esta els tres mil euros (art. 455.1 de la LEC, en la redacció donada per la Llei 37/2011, de 10 d'octubre, de Mesures d'Agilització Processal, i articles 250.2 i 252.2 de la LEC).  
Esta és la meua sentència, que pronuncie, mane i firme.»  
I perquè servisca d'edicte de notificació de la sentència als demandat en parador ignorat, estenc el present edicte, que es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 4 de març de 2013.- El secretari judicial: Vicente Sorní Pérez.